**OBEC LIPTOVSKÁ TEPLIČKA**

****

**Všeobecne záväzné nariadenie**

**č. 4/2014**

**o zriadení školského zariadenia – školského klubu detí (ŠKD) so sídlom na území obce Liptovská Teplička**

**Schválené uznesením OcZ číslo 335/2014 zo dňa : 09.04.2014**

**Vyvesené na úradnej tabuli dňa : 15.04.2014**

**Účinnosť nadobúda dňa : 30.04.2014**

**Účinnosť nadobúda dňa :**

Všeobecne záväzné nariadenie obce Liptovská Teplička

č. 4/2014

**o zriadení školského zariadenia – školského klubu detí (ŠKD) so sídlom na území obce Liptovská Teplička**

 Obecné zastupiteľstvo obce Liptovská Teplička vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 2 zákona č. 596/2003 Z. z o štátnej správe v školstve a školskej samospráve a o zmene a doplnení niektorých zákonov v znení neskorších predpisov,  sa uznieslo na tomto:

**všeobecne záväznom nariadení**

**§ 1**

1. Obec Liptovská Teplička zriaďuje školské zariadenie – Školský klub detí (ŠKD) dňom 1.9.2014
2. ŠKD sa zriaďuje ako organizačná zložka Základnej školy s materskou školou Štefana Náhalku Liptovská Teplička.
3. Predmetom činnosti ŠKD je zabezpečenie výchovy, prípravy na vyučovanie, a oddychu pre žiakov školy mimo vyučovania a v čase školských prázdnin.
4. Financovanie činnosti ŠKD je zabezpečené formou dotácií od zriaďovateľa a príspevkov od zákonných zástupcov žiakov.
5. Riaditeľ Základnej školy s materskou školou Štefana Náhalku Liptovská Teplička pripraví do 60 dní od účinnosti tohto VZN štatút ŠKD, v ktorom budú bližšie upravené podmienky týkajúce sa:

- prijímania detí do ŠKD

- určenia minimálneho a maximálneho počtu detí

- organizácie a prevádzky ŠKD

**6.)** Štatút ŠKD prerokuje a schváli Obecné zastupiteľstvo.

**§ 2**

1. Toto VZN bolo schválené obecným zastupiteľstvom v Liptovskej Tepličke, uznesením číslo 335/2014 zo dňa 09.04.2014.
2. Toto všeobecne záväzné nariadenie nadobúda účinnosť pätnástym dňom od jeho vyvesenia na úradnej tabuli obce.

 Mgr. Slavomír Kopáč

 starosta obce

Dôvodová správa k návrhu VZN o zriadení školského klubu detí

Zriadenie školského klubu detí vychádza zo záujmu rodičov, ktorých deti navštevujú základnú školu. Podľa vykonaného prieskumu má záujem o využívanie školského klubu detí žiakov. Prevádzka ŠKD je plánovaná v priestoroch budovy školy- v učebniach, ktoré využíva škola na výchovno-vzdelávací proces.

Financovanie ŠKD bude realizované v súlade s VZN obce o určení o určení výšky príspevku na činnosť školy a školského zariadenia a výšky dotácie na prevádzku a mzdy na dieťa materskej školy a školských zariadení so sídlom na území obce Liptovská Teplička.

Podľa § 15 ods. 2 písm. c) zákona NR SR č. [596//2003](http://jaspi.justice.gov.sk) Z. z. o štátnej správe v školstve a školskej samospráve a o zmene a doplnení niektorých zákonov, môže obec zriadiť školské zariadenie, ktorým je školský klub detí.

O zaradenie školského zariadenia do siete škôl a školských zariadení požiada zriaďovateľ ministerstvo školstva v termíne do 31.3. kalendárneho roka, ktorý predchádza roku, v ktorom má byť školské zariadenie zriadené. Ministerstvo školstva vydá o zaradení školského zariadenia do siete rozhodnutie.